CELEX: 32012D0818
Language: et
Date: 2012-12-19 00:00:00
Title: 2012/818/EL, Euratom: Komisjoni rakendusotsus, 19. detsember 2012 , millega antakse Taanile luba kasutada käibemaksupõhiste omavahendite baasi väljaarvutamisel teatavaid ligikaudseid arvestusi (teatavaks tehtud numbri C(2012) 9551 all)

21.12.2012   
            
            
               ET
            
            
               Euroopa Liidu Teataja
            
            
               L 352/61
            
         KOMISJONI RAKENDUSOTSUS,
   19. detsember 2012,
   millega antakse Taanile luba kasutada käibemaksupõhiste omavahendite baasi väljaarvutamisel teatavaid ligikaudseid arvestusi
   (teatavaks tehtud numbri C(2012) 9551 all)
   (Ainult taanikeelne tekst on autentne)
   (2012/818/EL, Euratom)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artiklit 13,
   ning arvestades järgmist:
   
               (1)
            
            
               Nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) (2) artikli 370 kohaselt võivad liikmesriigid, kes 1. jaanuaril 1978 maksustasid tehinguid, mis on loetletud X lisa A osas, nende maksustamist jätkata; neid tehinguid tuleb arvestada käibemaksupõhiste omavahendite baasi kindlaksmääramisel.
            
         
               (2)
            
            
               Direktiivi 2006/112/EÜ artikli 371 kohaselt võivad liikmesriigid, kes 1. jaanuaril 1978 vabastasid maksust X lisa B osas loetletud tehingud, nende maksust vabastamist jätkata samal kuupäeval igas asjaomases liikmesriigis kehtinud tingimuste kohaselt; neid tehinguid tuleb arvestada käibemaksupõhiste omavahendite baasi kindlaksmääramisel.
            
         
               (3)
            
            
               Taani taotles komisjonilt luba kasutada käibemaksupõhiste omavahendite baasi arvutamisel ligikaudseid arvestusi, kuna tal ei ole võimalik käibemaksu omavahendite baasi täpselt välja arvutada direktiivi 2006/112/EÜ X lisa A osa punktis 2 ja B osa punktis 10 nimetatud tehingute puhul. Arvestades kõnealuste tehingute mõju Taani käibemaksupõhiste omavahendite kogubaasile, tooksid kõnealused arvutused tõenäoliselt kaasa põhjendamatu halduskulu. Taanil on võimalik nimetatud tehinguliikide puhul teha arvutusi ligikaudsete arvestuste alusel. Seetõttu tuleks Taanile anda luba kasutada vastavalt määruse (EMÜ, Euratom) nr 1553/89 artikli 6 lõike 3 teisele taandele käibemaksupõhiste omavahendite baasi arvutamiseks ligikaudseid arvestusi.
            
         
               (4)
            
            
               Läbipaistvuse ja õiguskindluse huvides on asjakohane loa kohaldatavust ajaliselt piirata.
            
         
               (5)
            
            
               Käesoleva otsusega sätestatud meetmed on kooskõlas omavahendite nõuandekomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käibemaksu omavahendite baasi arvutamiseks alates 1. jaanuarist 2012 on Taanil luba kasutada ligikaudseid arvestusi järgnevate, nõukogu direktiivi 2006/112/EÜ X lisas nimetatud liiki tehingute puhul:
   
               1)
            
            
               avalik-õiguslike raadio- ja televisiooniorganisatsioonide tegevus, välja arvatud ärilist laadi tegevus (A osa punkt 2);
            
         
               2)
            
            
               reisijatevedu (B osa punkt 10).
            
         Artikkel 2
   Käesolevat otsust kohaldatakse 1. jaanuarist 2012 kuni 31. detsembrini 2016.
   Artikkel 3
   Käesolev otsus on adresseeritud Taani Kuningriigile.
   
      Brüssel, 19. detsember 2012
      
         
            Komisjoni nimel
         
         
            komisjoni liige
         
         Janusz LEWANDOWSKI
      
   
   
      (1)  EÜT L 155, 7.6.1989, lk 9.
   
      (2)  ELT L 347, 11.12.2006, lk 1.